Държавен вестник, бр. 112, 2025 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  112
Тестват механични системи, събират и анализират данни в процеса на техническо 
обслужване или провеждане на периодични технически прегледи на хибридните и 
електрически пътни превозни средства. 
Контролират спазването на техническите изисквания относно експлоатация, 
поддържане и ремонт на машините и съоръженията в сервиза. Изготвят планове и схеми за 
машини и механично оборудване съгласно спецификации на производителите на хибридни и 
електрически пътни превозни средства, на сервизното оборудване и обзавеждане. Участват в 
приемането на нови машини и оборудване в сервиза. Осъществяват контрол за правилната 
експлоатация на сервизното оборудване и своевременното му техническо обслужване за 
недопускане на аварии и престой.  
Изготвят изчисления за количества и разходи за материали и труд при изпълнение на 
дейностите в автомобилния сервиз или сервиза на предприятието, за което работят. 
Осигуряват тези дейности с необходимите, според изискванията на производителите на 
хибридни и електрически пътни превозни средства, материали, резервни части и 
инструменти.  
Оценяват качеството на извършеното обслужване и ремонт на хибридни и 
електрически пътни превозни средства в сервиза. Окачествяват извършената работа. 
Съставят работните графици на персонала, графиците за ремонт на поверените им хибридни 
и електрически превозни средства, на механичното и технологичното оборудване на сервиза. 
Участват в анализите на повредите,  авариите и на причините за престой. Предлагат мерки за 
отстраняването им. Провеждат инструктажите за безопасност на персонала в сервиза и 
участват в организацията на обучения за повишаване или актуализиране на професионалната 
му квалификация. Организират периодичното техническо обслужване на превозните 
средства на клиенти на автомобилния сервиз и на превозните средства на предприятието или 
неговите партньори.  
Работят с диагностична апаратура и стендове, подемници, стендове за калибриране и 
настройка, машини за демонтаж и монтаж на гуми, реглаж и баланс на колела, ръчни и 
специализирани инструменти, оборудване за измерване на електрически параметри, тестови 
устройства, батерийни тестови станции, технически средства на информационната и 
компютризирана система на линиите за периодични прегледи за проверка на техническата 
изправност на пътните превозни средства. Използват специализиран софтуер за диагностика 
на електрически и хибридни превозни средства, програми за актуализация на софтуера на 
превозните средства и конфигурация на различни системи, софтуер за проектиране и 
симулация на компоненти и системи, информационни платформи на производителите на 
превозни средства, софтуер за управление на дейностите на автомобилния сервиз, дигитални 
устройства, осигуряващи достъп до софтуер, информация и техническа документация за 
дейностите, които изпълняват.  
Придобилите трета степен на професионална квалификация по професията 
„Хибридни и електрически пътни превозни средства“ осигуряват организацията и 
качественото изпълнение на дейностите по диагностика, техническо обслужване, ремонт и 
експлоатация на хибридни и електрически пътни превозни средства в предприятието, за 
което работят.  
Придобилите трета степен на професионална квалификация по професията 
„Хибридни и електрически пътни превозни средства“ работят в предприятия за техническо 
обслужване и ремонт на автомобили, пунктове за годишни технически прегледи, сервизните 
звена на предприятия за транспортни услуги, търговия с автомобили и автомобилни части.